Diari Oficial de la Generalitat Valenciana


Sumari del DOGV 9085, del 17-05-2021 (2021/4006)

Informació pública de la sol·licitud d'autorització administrativa i autorització de construcció relativa al projecte de la instal·lació de producció d'energia elèctrica, al terme municipal d'Ayora. Expedient ATREGI/2020/28/46.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4006


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i autorització de construcció relativa al projecte de la instal·lació de producció d'energia elèctrica, al terme municipal d'Ayora. Expedient ATREGI/2020/28/46. [2021/4006]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en l'article 36 de la Llei 21/2013, de 9 de desembre, d'avaluació ambiental, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa i autorització de construcció de la instal·lació elèctrica que s'indica:  
Peticionari: Mambar Renovables, SLU.  
Emplaçament de la instal·lació: diverses parcel·les del terme municipal d'Ayora.  
Òrgan competent per a autoritzar la instal·lació: Direcció General d'Indústria i Energia.  
Documents sotmesos a informació pública:  
Projectes denominats:  
Projecte d'execució planta solar fotovoltaica Mambar 43,4 MWp/36,75 Mwn (l'evacuació és compartida i figura en l'expedient ATREGI/2020/30/46).  
Annex al projecte.  
Estudi d'impacte ambiental (8 documents), inclòs l'estudi de documentació paisatgística i document de síntesi de l'estudi d'impacte ambiental.  
Pressupost: 56.439.923,20 ?.  
Els documents sotmesos a informació pública s'exposaran per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio en valencià, en l'apartat «Informació pública», disponibles l'endemà de la publicació.  
Cosa que es fa pública perquè se'n prenga coneixement general i perquè les persones que es consideren afectades en els seus drets hi puguen examinar la documentació relacionada a l'adreça electrònica indicada o presencialment al Servei Territorial d'Indústria i Energia, situat a Gregori Gea, 27, de València, així com adreçar al servei territorial esmentat les al·legacions que consideren oportunes en el termini de 30 dies, comptadors des de l'endemà que es publique aquest anunci, les quals es poden presentar via telemàtica a través de la seu electrònica de la Generalitat, accedint a l'enllaç següent: http://www.gva.es/es/inicio/procedimientos'Id\_proc=15508&version=amp, o, en el cas de persones físiques, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedeix a les persones interessades interposar els recursos que pertoquen contra la resolució definitiva del procediment.  
  
València, 15 de març de 2021.- El Servei Territorial d'Indústria i Energia de València: Roberto Javier Ánchel Añó.